ഷൂട്ടിംഗ് താരം നമന്വീര് ബ്രാര് വെടിയേറ്ര് മരിച്ച നിലയില് മൊഹാലി: ഇന്ത്യന് ഷൂട്ടിംഗ് താരം നമന്വീര് ബ്രാറിനെ പഞ്ചാബിലെ മൊഹാലിയിലുള്ള അദ്ദേഹത്തിന്റെ വസതിയില് വെടിയേറ്റു മരിച്ച നിലയില് കണ്ടെത്തി. 28 വയസായിരുന്നു. ആത്മഹത്യാ സാദ്ധ്യത പൊലീസ് തള്ളിക്കളയുന്നില്ല. ട്രാപ് ഷൂട്ടറായ നമന്വീറിന്റെ തലയില് ഒരുവെടിയേറ്റിട്ടുണ്ടെന്ന് മൊഹാലി ഡെപ്യൂട്ടി സൂപ്രണ്ട് ഒഫ് പൊലീസ് ഗുര്ഷര് സിംഗ് സന്ധു സ്ഥിരീകരിച്ചു. ബന്ധുക്കള് വിവരം അറിയിച്ചതനുസരിച്ച് പൊലീസ് എത്തുമ്ബോള് നമന്വീറിന്റെ മരണം സംഭവിച്ചു കഴിഞ്ഞിരുന്നു. അബദ്ധത്തില് വെടിയേറ്റതാണോ ആത്മഹത്യയാണോ മറ്റെന്തിങ്കിലും തരത്തിലുള്ള ആക്രമണം ഉണ്ടായോ എന്നൊന്നും ഇപ്പോള് പറയായാനാകില്ല. അന്വേഷണം പുരോഗമിക്കുകയാണ്. പോസ്റ്റു മോര്ട്ടം റിപ്പോര്ട്ട് വന്നതിന് ശേഷമേ ഒരു നിഗമനത്തില് എത്താനാകൂഡി.എസ്.പി പറഞ്ഞു. ഇന്നലെ പുലര്ച്ചെ 3.30ഓടെ മൊഹാലിയിലെ സെക്ടര് 72ല് ഉള്ള നമന്വീറിന്റെ വസതിയിലാണ് സംഭവം. ഒച്ചകേട്ട് ഓടിയെത്തിയ ബന്ധുക്കള് നമന്വീറിനെ ഉടന് ആശുപത്രിയില് കൊണ്ടുപോയി. പൊലീസില് വിവരമറിയിച്ചെങ്കിലും അവരെത്തുമ്ബോഴേക്ക് മരണം സംഭവിച്ചു. നമന്വീറിന് ആത്മഹത്യ ചെയ്യാന് തക്ക കാരണങ്ങള് ഉള്ളതായി ബന്ധുക്കള്ക്ക് അറിയില്ല. മൊഹാലിയിലെ സിവില് ആശുപത്രിയില് പോസ്റ്റുമോര്ട്ടം നടത്തി. 2015ല് പഞ്ചാബ് സര്വകലശാല വിദ്യാര്ത്ഥിയായിരിക്കേ ദക്ഷിണ കൊറിയയില് നടന്ന ലോക യൂണിവേഴ്സിറ്റി ഗെയിംസില് ഡബിള് ട്രാപ് ഷൂട്ടിംഗില് വെങ്കല മെഡല് നേടിയ താരമാണ് നമന്വീര്.ആ വര്ഷം തന്നെ പോളണ്ടില് നടന്ന ലോക യൂണിവേഴ്സിറ്റി ഷൂട്ടിംഗ് ചാമ്ബ്യന്ഷിപ്പില് വെങ്കല മെഡല് നേടിയ ഇന്ത്യന് ടീമിലും നമന്വീര് അംഗമായിരുന്നു. ഈവര്ഷം മാര്ച്ചില് ഡല്ഹിയില് നടന്ന ഷൂട്ടിംഗ് ലോകകപ്പില് ട്രാപ്പില് മിനിമം ക്വാളിഫിക്കേഷന് സ്കോര് കാറ്റഗറിയില് പങ്കെടുത്ത നമന്വീര് നാലാം സ്ഥാനംനേടിയിരുന്നു. നിലവില് യുവതാരങ്ങള്ക്ക് അദ്ദേഹം പരിശീലനം നല്കുന്നുണ്ടായിരുന്നു.